สถาบันวิจัยและพัฒนาอัญมณีและเครื่องประดับแห่งชาติ (GIT) เสริมศักยภาพหลักสูตรอบรมออนไลน์
นายสุเมธ ประสงค์พงษ์ชัย ผู้อำนวยการสถาบันวิจัยและพัฒนาอัญมณีและเครื่องประดับแห่งชาติ(GIT) เปิดเผยว่า ปัจจุบันประเทศไทย เป็นผู้ผลิตและส่งออกสินค้าอัญมณีและเครื่องประดับประมาณอันดับที่ 16 ของโลก โดยมีมูลค่าส่งออกในช่วงเดือนมกราคม-เมษายน ปี 2564 ปรับตัวลดลงร้อยละ 69 เทียบกับช่วงเดียวกันของปี 2563 หากตัดการส่งออกทองคำ พบว่า เติบโตสูงขึ้นร้อยละ 1 มูลค่ารวมกว่า 53,726 ล้านบาท แต่เมื่อเกิดสถานการณ์การแพร่ระบาดของโรคโควิด-19 ทำให้ปัญหาในหลายด้าน ดังนั้นจึงจำเป็นต้องมีการพัฒนาบุคลากรเพื่อให้มีศักยภาพในการรองรับอุตสาหกรรมด้านอัญมณีและเครื่องประดับ ซึ่งสถาบันวิจัยและพัฒนาอัญมณีและเครื่องประดับแห่งชาติ ได้ลงพื้นที่เพื่อพัฒนาศักยภาพผู้ประกอบการทั่วประเทศอย่างต่อเนื่อง พร้อมทั้งได้จัดอบรมพัฒนาบุลคลากรในหลักสูตรต่างๆ เช่น jewelry design course ทั้งการออกแบบด้วยมือ และการออกแบบด้วยคอมพิวเตอร์ หลักสูตรด้านธรุกิจอัญมณี หลักสูตรด้านการทำงานในโรงงานหรือในสถานประกอบการเกี่ยวกับการค้าอัญมณีเครื่องประดับ นอกจากนี้ ยังมีหลักสูตรออนไลน์เพื่อเปิดโอกาสให้ผู้ประกอบการหรือบุคคลทั่วไปที่สนใจเข้ารับการฝึกอบอมในช่วงสถานการณ์โควิด -19 เพื่อเป็นทางเลือกในการประกอบอาชีพ ซึ่งได้รับความสนใจอย่างมากขณะนี้  ผู้สนใจเข้าร่วมฝึกอบรมออนไลน์ ติดต่อสอบถามเพิ่มเติมได้ที่ 0 2634 4999 หรือที่ www.git.or.th